b'\n_START_ARTICLE_\nBet-Nahrain\n_START_PARAGRAPH_\nBet Nahrain, druge transliteracije: Beth Nahrain, Bet, Beet; Nahrayn, Nahreen, Nahrin, itd (sirja\xc4\x8dki:  \xdc\x92\xdc\x9d\xdc\xac \xdc\xa2\xdc\x97\xdc\xaa\xcc\x88\xdc\x9d\xdc\xa2 B\xc3\xaa\xe1\xb9\xaf Nahrayn , IPA be\xcc\x9d\xce\xb8\xcb\x88nah.rajn ); "dom dviju rijeka", ime je na sirja\xc4\x8dkom jeziku regije znane kao Mezopotamija. Uporaba imena Bet-Nahrain ima pone\xc5\xa1to i druk\xc4\x8dije zna\xc4\x8denje od imena Mezopotamije. Zemljopisno, odnosni se na podru\xc4\x8dje izme\xc4\x91u i na okru\xc5\xbeje rijeka Eufrata i Tigrisa, kao i njihovih pritoka. Aramejsko ime jedva opisuje podru\xc4\x8dje izme\xc4\x91u i oko rijeka, ne samo izme\xc4\x91u rijeka. Asirci smatraju taj kraj domovinom._NEWLINE_Ovo podru\xc4\x8dje ugrubo obuhva\xc4\x87a ve\xc4\x87inu dana\xc5\xa1njeg Iraka, dijelove jugoisto\xc4\x8dne Turske, sjeverozapadnog Irana i ne\xc5\xa1to vi\xc5\xa1e odnedavno i sjeveroisto\xc4\x8dne Sirije. Asirce se smatra domoroda\xc4\x8dkim stanovicima Bet Nahraina. "Nahrainean" ili "Nahrainian" je anglicizirani oblik sirja\xc4\x8dkog "Nahr\xc4\x81y\xc4\x81" (sirja\xc4\x8dki  \xdc\xa2\xdc\x97\xdc\xaa\xdc\x9d\xdc\x90 ), \xc5\xa1to je aramejski ekvivalent za "Mezopotamac". Prema tome na hrvatskome bi jeziku bilo "Nahrainac".\n_START_SECTION_\nEtimologija\n_START_PARAGRAPH_\nPremda se se smatra da je ime kalk od "Mezopotamija", suprotno je vjerojatnije. Aramejsko ime je potvr\xc4\x91eno od usvajanja staroaramejskoga kao lingue france Novoasirskog Carstva u 8. st. pr. Kr., a gr\xc4\x8dko ime Mesopotamia prvi je put skovano u 2. st. pr. Kr. i tvorac je povjesni\xc4\x8dar Polibije tijekom Seleukovi\xc4\x87kog razdoblja. Ime Bayn al-Nahrayn tako\xc4\x91er je na\xc4\x91eno u arapskom jeziku ( \xd8\xa8\xd9\x8a\xd9\x86 \xd8\xa7\xd9\x84\xd9\x86\xd9\x87\xd8\xb1\xd9\x8a\xd9\x86 ), "izme\xc4\x91u dviju rijeka"). Ostala, manje uobi\xc4\x8dajene klasi\xc4\x8dne sirja\xc4\x8dke ina\xc4\x8dice imena su B\xc3\xaa\xe1\xb9\xaf Nahraww\xc4\x81\xe1\xb9\xaf\xc4\x81 ( \xdc\x92\xdc\x9d\xdc\xac \xdc\xa2\xdc\x97\xdc\xaa\xcc\x88\xdc\x98\xdc\xac\xdc\x90 , "izme\xc4\x91u rijeka") i Me\xe1\xb9\xa3\xca\xbfa\xe1\xb9\xaf Nahraww\xc4\x81\xe1\xb9\xaf\xc4\x81 ( \xdc\xa1\xdc\xa8\xdc\xa5\xdc\xac \xdc\xa2\xdc\x97\xdc\xaa\xcc\x88\xdc\x98\xdc\xac\xdc\x90 , "sredina rijeka").\n_START_SECTION_\nStanovnici\n_START_PARAGRAPH_\n_NEWLINE_Asirci , tako\xc4\x91er nazivani Sirjacima, Aramejcima ili Kaldejcima, vide se kao domoroda\xc4\x8dki narod Bet-Nahraina. Govore razli\xc4\x8ditim dijalektima novoaramejskog ovisno o njihovome zemljopisnom polo\xc5\xbeaju unutar Bet-Nahraina. Danas Asirci u Iraku i Iranu kao i doline rijeke Habure u Siriji govore varijacijama sjeveroisto\xc4\x8dnog novoaramejskog dok Asirci u Turskoj i Siriji uglavnom govore dijalektom sredi\xc5\xa1njeg novoaramejskog turoyom._NEWLINE_Ostale prominentne etni\xc4\x8dke skupine u Bet-Nahrainu su Arapi, Armenci, Jezidi, Turkmeni i Turci.'